പൊതുസ്ഥലങ്ങളിലെ പ്രവേശനത്തിന് വാക്സിനേഷന് നിര്ബന്ധമാക്കി മസ്കത്ത്: രാജ്യത്തെ കോവിഡ് വ്യാപനം കുറഞ്ഞതോടെ നിയന്ത്രണങ്ങളില് ഇളവുമായി സുപ്രീംകമ്മിറ്റി. രാത്രി പത്തു മുതല് പുലര്ച്ചവരെയുള്ള യാത്ര വിലക്കും വ്യാപാരസ്ഥാപനങ്ങളുടെ അടച്ചിടലും അവസാനിപ്പിക്കാന് സുപ്രീം കമ്മിറ്റി യോഗം തീരുമാനിച്ചു. ശനിയാഴ്ച രാത്രി മുതല് യാത്രവിലക്കും വ്യാപാര സ്ഥാപനങ്ങളുടെ അടച്ചിടലും ഉണ്ടായിരിക്കില്ല.അതോടൊപ്പം സര്ക്കാര് ഓഫിസുകളിലും പൊതുസ്വകാര്യ സ്ഥാപനങ്ങളിലും പ്രവേശിക്കാന് വാക്സിനേഷന് നിര്ബന്ധമാക്കുകയും ചെയ്തിട്ടുണ്ട്. സെപ്റ്റംബര് ഒന്നു മുതലാണ് ഈ നിബന്ധന പ്രാബല്യത്തില് വരുക. ഇതനുസരിച്ച് സര്ക്കാര് ഓഫിസുകള്ക്കു പുറമെ മാളുകള്, റസ്റ്റാറന്റുകള്, മറ്റു വാണിജ്യ സ്ഥാപനങ്ങള് എന്നിവിടങ്ങളിലെ പ്രവേശനം വാക്സിനെടുത്തവര്ക്ക് മാത്രമായി പരിമിതപ്പെടുത്തും. നിരവധി പേര് പങ്കെടുക്കുന്ന പരിപാടികള് നടക്കുന്ന സ്ഥലത്തേക്കുള്ള പ്രവേശനത്തിനും വാക്സിനേഷന് നിര്ബന്ധമായിരിക്കും. ഈ നിയന്ത്രണങ്ങള് പാലിക്കപ്പെടുന്നുണ്ടെന്ന് ഉറപ്പാക്കാന് സര്ക്കാര്സ്വകാര്യ സ്ഥാപനങ്ങളുടെ ചുമതലയിലുള്ളവര് വേണ്ട നടപടികള് സ്വീകരിക്കണമെന്നും . ഇതുപ്രകാരം വിമാനത്താവളത്തില് നടക്കുന്ന പി.സി.ആര് പരിശോധനയില് പോസിറ്റിവ് ആകുന്നവര്ക്കു മാത്രം ക്വാറന്റീന് മതിയാകും. ഇവര് ഏഴു ദിവസത്തെ ക്വാറന്റീനു ശേഷം എട്ടാമത്തെ ദിവസം പി.സി.ആര് പരിശോധനക്ക് വിധേയമാവുകയും വേണം.